የኦሮሚያ ክልል የትራፊክ አደጋን ለመቀነስ የአጭር መልዕክት አገልግሎት ስራ ላይ ሊያውል ነው
የትራፊክ አደጋን መቀነስ ያስችላል የተባለውን የአጭር መልዕክት አገልግሎት  ቴክኖሎጂ ስራ ለይ ሊያውል መሆኑን የኦሮሚያ መንገድ ትራንስፖርት ባለስልጣን ቢሮ  አስታወቀ፡፡ባለስልጣን ቢሮው ከኦሮሚያ ክልል የተለያዩ ዞኖች ከተወጣጡ ባለድርሻ አካላት ጋር ቴክኖሎጂውን ስራ ላይ ለማዋል በጅማ ከተማ ውይይት በማድረግ ላይ ይገኛል፡፡በሃገሪቱ በድንገተኛ የትራፊክ አደጋ በሰው ህይወትና ንብረት ላይ የሚደርሰው ጉዳት ከግዜ ወደ ግዜ እየጨመረ መምጣቱን የተለያዩ ጥናቶች ያመለክታሉ ፡፡የዳፍቴክ ሶሻል አይ ሲ ቲ ሶሉሽን ዋና ዳይሬክተር አቶ ሶሻል በየነ እንዳሉት በሀገራችን  በየዓመቱ በአማካይ 4ሺ ሰዎች በትራፊክ አደጋ ለሞት እንደሚዳረጉ ገልጸው ይህን ጉዳት ለመቀነስ የሚያስችል አዲስ የአጭር መልዕክት አገልግሎት ስራ ላይ ለማዋል ዝግጅቱ መጠናቀቁን ተናግረዋል ፡፡ቴክኖሎጂው የትራፊክ ፖሊሶችን እና የትራንስፖርት ተቆጣጣሪዎችን በዚህ ኤስ ኤም ኤስ በማስተሳሰር የወጣውን የትራፊክ ቁጥጥር አዋጅ በአግባቡ ስራ ላይ ለማዋል ያለው ፋይዳ ከፍተኛ ነውም ብለዋል፡፡አቶ ሶሻል አያይዘውም ይህ ቴክኖሎጂ በአማራ፣ በትግራይ እና በደቡብ ክልሎች ተሞክሮ አመርቂ ውጤት ያስገኘ መሆኑን  ገልጸዋል ፡፡ /ወሰኑ አውግቸው የጅማ ዞን መንግስት ኮሚኒኬሽን ጉዳዮች ጽ/ቤት/